לשמן הזית של סינדיאנה מספר יתרונות ייחודיים:
1. איכות מוכחת – נבחר לאחד מעשרת השמנים הטובים בארץ, ולאחד ממאה השמנים הטובים בעולם. ראו את רשימת המדליות והתעודות מתחרויות בארץ ובעולם.
2. מייצג תפישת עולם ייחודית של חברה צודקת ושוויונית. עמותת סינדיאנת הגליל פועלת כבר יותר מעשרים וחמש שנה כדי לקדם העצמת נשים, חקלאות ברת קיימא ושיתוף פעולה בין נשים יהודיות וערביות. כל ההכנסות ממכירת שמן הזית מושקעות בקידום מטרות העמותה.
3. היחיד בארץ המאושר לתקן סחר הוגן, על ידי ארגון סחר הוגן העולמי WFTO ועל ידי ECOCERT לתקן "צודק לחיים" Fair for Life.
4. פיקוח אורגני על ידי גופים מוסמכים לשוק האירופי והאמריקאי. בנוסף, סינדיאנת הגליל מסייעת לחקלאים ערבים לעמוד בדרישות התקן האורגני, והייתה שותפה במיזם פורץ דרך, של הקמת מטע אורגני מודרני בואדי עארה, היחיד מסוגו בישראל.